Urganchda uch nafar bola yonayotgan uydan qutqarib olindi

16-oktabr kuni soat 19:51 da Xorazm viloyati Urganch shahri Mahtumquli 94-uyda yong‘in sodir bo‘lgan. Bu haqda FVV YoXBB OAV bilan hamkorlik qilish bo‘linmasi ma’lum qildi.
Voqea joyiga 3 ta yong‘in o‘chirish bo‘linmalari yuborilgan. Bo‘linmalar ko‘rsatilgan manzilga 6 daqiqada yetib borgan. Ko‘rilgan tezkor harakatlar natijasida yong‘in soat 20:05 da qurshab olingan va soat 20:45 da to‘liq o‘chirilgan. Yong‘in o‘chiruvchilar tomonidan uy egasining 3 nafar 2009, 2014 va 2018-yilda tug‘ilgan nabiralari qutqarilgan hamda uyning 130 kvadrat metr maydoni saqlab qolingan.
Yong‘in oqibatida uyning 70 kvadrat metr maydonda tomi, shifti, uy jihozlari hamda uy egasiga tegishli Damas rusumli avtomobili yonib, zararlangan. Hodisaning taxminiy kelib chiqish sababi elektr simlarida qisqa tutashuv. Hozirda moddiy zarar miqdori aniqlanmoqda.